1.  กรณีประชาชนมีความประสงค์จะทิ้งกิ่งไม้สามารถติดต่อได้ที่ ฝ่ายรักษาความสะอาดและสวนสาธารณะ สำนักงานเขตบางแค ที่หมายเลขโทรศัพท์ 0 2454 5808 เพื่อยื่นคำร้องนัดหมายขอรับบริการ ซึ่งมีอัตราค่าธรรมเนียมเที่ยวละ 500.- บาท ต่อการใช้บริการรถบรรทุกเก็บขน ขนาด 6 ลูกบาศก์เมตร 1 คัน และหากพบเจ้าหน้าที่เรียกรับทรัพย์สินในการให้บริการ ขอได้โปรดแจ้งที่หมายเลขโทรศัพท์ 0 2454 5808  2.  กรณีประชาชนต้องการชำระค่าธรรมเนียมเก็บขนมูลฝอยผ่านแอพพลิเคชั่น BKK Waste Pay                    จากการสอบถามเจ้าหน้าที่ผู้รับผิดชอบเก็บค่าธรรมเนียมฯ พื้นที่ แขวงหลักสอง รายนายสมปอง สุขสุภักดิ์ ซึ่งได้เข้าจัดเก็บค่าธรรมเนียมฯ ซอยเพชรเกษม 53 แขวงหลักสอง เขตบางแค เมื่อวันที่ 24 ก.ค.2566 นั้น เจ้าของบ้านได้ให้เจ้าหน้าที่ออกใบแจ้งหนี้ให้ เพื่อนำไปลงทะเบียนในแอพพลิเคชั้น BKK Waste Pay           แต่เนื่องจากการใช้งานในแอพพลิเคชั้น BKK Waste Pay จำเป็นต้องใช้รหัสประจำบ้านเพื่อเข้าใช้งาน          แต่เจ้าของบ้านหาเลขประจำบ้านไม่พบ ในใบแจ้งหนี้ไม่มีเขียน ขอเรียนว่า ทั้งในใบแจ้งหนี้และระบบ        แอพพลิเคชั้น BKK Waste Pay ไม่มีข้อมูลเกี่ยวกับรหัสประจำบ้านนั้น ต้องขอความกรุณารบกวน          เจ้าของบ้านดูได้จากทะเบียนบ้าน ส่วนทางสำนักงานเขตบางแคจะได้ประสานกับผู้ดูแลระบบในการจัดเก็บค่าธรรมเนียมเพื่อปรับปรุงข้อมูล จึงขออภัยมา ณ ที่นี้ อย่างไรก็ตามสำนักงานเขตบางแค จะดำเนินการอบรมเจ้าหน้าที่จัดเก็บค่าธรรมเนียม (เพิ่มเติม) ให้มีความรู้ความเข้าใจในระบบการจัดเก็บค่าธรรมเนียมมากขึ้น เพื่อไม่ให้เกิดเหตุการณ์เช่นนี้อีก
1.เรื่องการเก็บขยะชิ้นใหญ่ (เช่นกิ่งไม้) ที่ผ่านมารถขยะของ กทม.เก็บให้ แต่ขอคิดเงินใต้โต๊ะ ผมไม่ต้องการจ่ายใต้โต๊ะ ต้องทำอย่างไร (ณ ปัจจุบันทิ้งกิ่งไม้ไปเองแล้ว แต่ต้องการทราบแนวทางในการปฏิบัติต่อไป)  2.การจ่ายค่าเก็บขยะรายเดือน มีเจ้าหน้าที่มาเก็บค่าขยะเมื่อสักครู่นี้ จึงแจ้งไปว่าต้องการจ่ายผ่านแอป BKK WASTE PAY ให้ออกใบแจ้งหนี้ให้หน่อย พอได้ใบมา ผมจะนำมาลงทะเบียนในแอป แต่หา "เลขประจำบ้าน" ไม่พบ ในใบแจ้งหนี้ไม่มีเขียน จึงกลับออกไปถามเจ้าหน้าที่ ได้รับคำตอบว่า "ก็บ้านเลขที่ไง ไม่เกี่ยวกับผม ไม่รู้" ผมจึงแย้งไปว่า "ก็นี่มันแอปคุณนะ ไม่รู้ได้ยังไง" ได้รับคำตอบว่า "ไม่ใช่แอปผม แอปหลวง" ซึ่งผมคิดว่าเป็นคำตอบที่ไร้ความรับผิดชอบเป็นอย่างมาก ระบบจะดียังไง ผู้ว่าจะเก่งยังไง แอปจะทันสมัยอย่างไร แต่ถ้าเจ้าหน้าที่หน้างานยังมีชุดความคิดเก่า ๆ แบบนี้ กรุงเทพคงเจริญได้ยากมาก สถานะปัจจุบันคือพบ "เลขประจำบ้าน" อยู่ในเล่มทะเบียนบ้าน จึงผูกแอปและชำระเงินผ่านแอปไปแล้ว และได้โทรไปร้องเรียนกับสำนักสิ่งแวดล้อม ได้รับคำแนะนำให้มาแจ้งในนี้ด้วยเพื่อให้เรื่องถึงผู้ใหญ่
ขอบคุณสำหรับการแก้ปัญหาที่ชัดเจน รวดเร็ว และมีประสิทธิภาพครับ สำหรับผม นี่เป็นคำตอบจากหน่วยงานราชการที่ดีที่สุดในรอบหลายปีเลย